Source: http://old.futbalsfz.sk/sfz/oficialne-spravy/novinka/stanovisko-vykonneho-vyboru-sfz-k-vyrokom-vladimira-sotaka.html
Timestamp: 2020-06-03 16:57:25+00:00
Document Index: 14563775

Matched Legal Cases: ['čl. 41', 'čl. 7', 'čl. 10', 'čl. 10', 'čl. 11', 'čl. 5']

Stanovisko Výkonného výboru SFZ k výrokom Vladimíra Sotáka: Slovenský futbalový zväz
Stanovisko Výkonného výboru SFZ k výrokom Vladimíra Sotáka
BRATISLAVA (SFZ) - Tlačová správa Slovenského futbalového zväzu
Výkonný výbor SFZ vzhľadom k medializovaným výrokom p. Vladimíra Sotáka pri otvorení zrekonštruovaného štadióna v Podbrezovej o "poškodení" resp. "obratí" Podbrezovej o 1 750 000 EUR v rámci programu modernizácie, rekonštrukcie a výstavby futbalových štadiónov uverejnených v denníku Plus 1 deň v článku Mecenáš futbalovej Podbrezovej Soták: Zväz nás obral o milióny konštatuje že:
1. Výber miest do vládneho programu modernizácie, rekonštrukcie a výstavby futbalových štadiónov bol prijatý uznesením vlády SR č. 115 z 27. februára 2013.
2. O rozdelení peňazí z vládneho programu modernizácie, výstavby a rekonštrukcie futbalových štadiónov rozhodol najvyšší orgán SFZ - konferencia a to v júli 2013. Za predložený návrh hlasovalo 82 z 83 delegátov konferencie SFZ. Za tento návrh hlasoval aj prítomný zástupca klubu ŽP Šport Podbrezová, ktorý ani v rámci diskusie voči návrhu nevzniesol nijakú pripomienku. Samotnú filozofiu i spôsob realizácie uvedeného programu pripravil SFZ a vláda SR sa s ním stotožnila. Doterajšiu spoluprácu vlády SR a SFZ na tomto programe vysoko ocenil na tlačovej konferencii, ktorá sa konala dňa 21. augusta 2015 aj premiér Robert Fico.
3. Podbrezová dostala v prepočte na obyvateľa druhú najvyššiu dotáciu.
4. V čase rozhodovania o rozdelení prostriedkov z vládneho programu hrala Podbrezová 2. ligu.
SFZ dbá na rešpektovanie stanov SFZ všetkých svojich členov, v tomto prípade najmä:
čl. 41 (Konferencia), ods. 1:
čl. 7 (Vzťahy v SFZ), ods. 1 až 4:
1. SFZ, jeho orgány a členovia podporujú priateľské medziľudské vzťahy medzi svojimi členmi, klubmi, funkcionármi a hráčmi, ako aj v celom futbalovom hnutí.
2. SFZ, jeho orgány, funkcionári a ostatní členovia SFZ sú povinní dodržiavať stanovy a ostatné predpisy SFZ, FIFA, UEFA, pravidlá hry (futbal, futsal, plážový futbal) a rozhodnutia FIFA, UEFA, ako aj záväzné rozhodnutia medzinárodných aj vnútroštátnych orgánov rozhodovania sporov, rešpektovať princípy uvedené v článku 5 odseku 2, ako aj v článku 5 odseku 3 tam, kde je ich použitie výslovne stanovené, ako aj zásady lojality, čestnosti a športového správania, poznať a dodržiavať zásady športovej etiky a etický kódexu futbalu.
3. Každý člen SFZ je povinný osobitne dbať na dobré meno slovenského futbalu a zdržať sa akýchkoľvek konaní, ktoré by ho mohli nespravodlivo poškodiť.
4. Porušenie povinností uvedených v tomto článku, ako aj ostatných povinností vyplývajúcich z týchto stanov, sú disciplinárnymi previneniami, ktoré je možné postihnúť v disciplinárnom konaní.
čl. 10 (záväznosť rozhodnutí orgánov SFZ), ods. 1:
čl. 10, ods. 2:
čl. 11 (Predpisy členov SFZ), ods. 3:
čl. 5 (Princípy uplatňované v rámci činnosti SFZ), ods. 2, písm. a):
Princíp fair play - konanie v súlade s etickými princípmi, ktoré sú v protiklade s koncepciou športového víťazstva za každú cenu, princípmi, ktoré podporujú integritu a rovnosť príležitostí pre všetkých súťažiacich, a zdôrazňujú úctu k človeku ako k osobnosti a hodnotu každého jednotlivca účastného na športovom podujatí.
VV SFZ o návrhu stanoviska k výrokom p. Vladimíra Sotáka hlasoval nasledovne:
Hlasovalo 9 členov VV SFZ, z toho:
Zdržali sa hlasovania – 0
Návrh uznesenia bol jednomyseľne schválený.